Haley Bugeja tissiġilla staġun tal-ħolm b'doppjetta kontra Empoli Haley Bugeja kompliet timpressjona u ssiġillat staġun tal-ħolm fis-Serie A Femminile hekk kif skorjat doppjetta f'rebħa kbira ta' 6-1 li Sassuolo kisbu fuq Empoli nhar il-Ħadd wara nofsinhar. Martina Tomasselli fetħet l-iskor għal Sassuolo wara biss tliet minuti, filwaqt li Maria Luisa Filangeri rdoppjat l-iskor tliet minuti wara. Benedetta Glionna naqqset l-iskor għal Empoli. Haley Bugeja għamilthom 3-1 fit-48 minuta fejn wara li daħlet fil-kaxxa kkonkludiet fix-xibka. L-istess Bugeja skorjat ir-raba' goal għan-Neroverdi fis-56 minuta b'xutt mill-isbaħ minn barra l-kaxxa biex Claudia Ferrato u Michela Cambiaghi għamluhom 6-1. Dan kien it-12-il goal ta' Bugeja f'dan l-ewwel staġun tagħha fis-Serie A Femminile.